smcproject/ml-wiki-sentences huggingface dataset:
തന്റെ ആദ്യ ഫീച്ചർ ഫിലിമായ 0-41* ന് അദ്ദേഹം മൂന്ന് ദിവസം കൊണ്ട് തിരക്കഥയെഴുതി.
കാഞ്ഞങ്ങാട് കേന്ദ്രീകരിച്ച് നിർമ്മിച്ച ഈ ഡോക്യുഡ്രാമ, രണ്ട് എതിരാളികളായ വോളിബോൾ ടീമുകളിലെ കളിക്കാരുടെ ജീവിതത്തെ പിന്തുടരുന്നു.
7 ലക്ഷം രൂപയുടെ ബജറ്റിൽ നാലു സഹപ്രവർത്തകർ, ഒരു കാനൻ 5D മാർക്ക് 3, എന്നിവ കൊണ്ടാണ് അദ്ദേഹം ഒമ്പത് ദിവസമെടുത്ത് 91-മിനിറ്റുള്ള ഈ സിനിമ ചിത്രീകരിച്ചത്.
ആറ് അംഗങ്ങളുള്ള അഭിനേതാക്കൾ പ്രൊഫഷണൽ അഭിനേതാക്കളായിരുന്നില്ല.
അനുരാഗ് കശ്യപ് അവരുടെ പ്രകടനത്തെ എന്ന് വിശേഷിപ്പിച്ചു.
2016 ജനുവരി 26-ന് ലൂസിയാനയിലെ ലഫായെറ്റിൽ നടന്ന പതിനൊന്നാമത് 'സിനിമാ ഓൺ ദ ബയൂ' ഫിലിം ഫെസ്റ്റിവലിലാണ് ഈ ചിത്രം ലോക പ്രീമിയർ ചെയ്തത്.
ഇത് മറ്റ് ഫെസ്റ്റിവലുകളിൽ പ്രദർശിപ്പിച്ചുട്ടുണ്ടെങ്കിലും വാണിജ്യപരമായി റിലീസ് ചെയ്തിട്ടില്ല.
സെന്നയുടെ രണ്ടാമത്തെ ചിത്രമായ കഥയോണ്ടു ശുരുവാഗിഡെ , ദിഗന്ത്, പൂജ ദേവരിയ എന്നിവർ അഭിനയിച്ച ഒരു കന്നഡ-ഭാഷാ റൊമാന്റിക് കോമഡിയാണ്, ഇതിൽ അശ്വിൻ റാവു പല്ലക്കിയും ശ്രേയ അഞ്ചനും മറ്റ് പ്രധാന കഥാപാത്രങ്ങളെ അവതരിപ്പിക്കുന്നു.
2020 ലെ ഓണം വേളയിൽ, അദ്ദേഹം തന്റെ അടുത്ത മലയാളം ചിത്രം തിങ്കളാഴ്ച നിശ്ചയം എന്ന ചലച്ചിത്രം പ്രഖ്യാപിച്ചു.
51-ാമത് കേരള സംസ്ഥാന ചലച്ചിത്ര അവാർഡിൽ മികച്ച രണ്ടാമത്തെ ചിത്രത്തിനുള്ള കേരള സംസ്ഥാന ചലച്ചിത്ര അവാർഡ് നേടിയ ഈ ചിത്രം മികച്ച കഥയ്ക്കുള്ള കേരള സംസ്ഥാന ചലച്ചിത്ര അവാർഡ് നേടി.
പുരസ്കാരങ്ങൾ അവാർഡ് വിഭാഗം സ്വീകർത്താവ് റഫ.
68 -ാമത് ദേശീയ ചലച്ചിത്ര അവാർഡുകൾ മലയാളത്തിലുള്ള മികച്ച ഫീച്ചർ ഫിലിം തിങ്കളാഴ്ച നിശ്ചയം 51-ാമത് കേരള സംസ്ഥാന ചലച്ചിത്ര അവാർഡുകൾ മികച്ച രണ്ടാമത്തെ ചിത്രം തിങ്കളാഴ്ച നിശ്ചയം മികച്ച കഥ സെന്ന ഹെഗ്‌ഡെ അവലംബങ്ങൾ ↑ ↑ https://www.thenewsminute.com/article/meet-senna-hegde-director-authentic-kanhangad-film-thingalazcha-nishchayam-143209 ↑ ↑ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സെന്ന ഹെഗ്ഡെ
സെന്റം അഡാഗിയ മലബാറിക്ക ഇംഗ്ലീഷ് വിലാസം https://ml.wikipedia.org/wiki/Centum_Adagia_Malabarica
ആൽഫബെത്തും ഗ്രാൻഡോണിക്കോ മലബാറിക്കം , സംക്ഷേപവേദാർത്ഥം എന്നീ പുസ്തകങ്ങൾ അച്ചടിച്ച അച്ചുപയോഗിച്ച് 1791-ൽ  അച്ചടിച്ച  ഒരു മലയാളം-ലത്തീൻ ഗ്രന്ഥം ആണ് സെന്റം അഡാഗിയ മലബാറിക്ക (Centum Adagia Malabarica).
ഈ പുസ്തകത്തിൽ നൂറ് മലയാളം ചൊല്ലുകളും (മലയാളലിപിയിൽ) അതിന്റെ ലത്തീൻ പരിഭാഷയും ആണുള്ളത്.
പതിനെട്ടാം നൂറ്റാണ്ടിലെ മലയാളഭാഷയുടെ  പ്രത്യേകതകളും ലിപിവിന്യാസരീതിയും ഈ ഗ്രന്ഥത്തിൽനിന്നും മനസ്സിലാക്കാം.
പൗളിനോ ബാർത്തലോമിയോ എന്നറിയപ്പെട്ടിരുന്ന പൗളിനോസു പാതിരിയാണ് ഈ പുസ്തകത്തിന്റെ സമ്പാദകൻ.
മലയാളത്തിലെ ആദ്യത്തെ പഴഞ്ചൊൽ സമാഹാരമാണിത്.
പ്രാചീനകേരളസംസ്‌കാരത്തിന്റെയും പാരമ്പര്യത്തിന്റെയും ചില പ്രത്യേകതകൾ കണ്ടെത്താൻ ഇതിലെ പഴഞ്ചൊല്ലുകൾ സഹായിക്കുന്നു.
അവലംബം ↑ http://books.google.co.in/books?id=ItpCAAAAcAAJ pg=PA1 source=gbs_selected_pages cad=3#v=onepage q f=false ↑ പുറം കണ്ണികൾ വിക്കിമീഡിയ കോമൺസിൽ സെന്റം അഡാഗിയ മലബാറിക്കയുടെ സ്കാൻ‌ ചെയ്ത പകർപ്പ് സെന്റം അഡാഗിയ മലബാറിക്ക
സെന്റിനലുകൾ ഇംഗ്ലീഷ് വിലാസം https://ml.wikipedia.org/wiki/Sentinelese
ആന്തമാൻ നിക്കോബാറിലെ നോർത്ത് സെന്റിനെൽ ദ്വീപിൽ നിവസിക്കുന്ന, ആധുനിക സംസ്കാരവുമായി ബന്ധമില്ലാത്ത  ഒരു ജനവിഭാഗമാണ് സെന്റിനലുകൾ .
ഒരു രീതിയിലും മറ്റുള്ളവരോട് പൊരുത്തപ്പെടാത്ത, അന്യം നിന്ന് പോകുമോ എന്ന് കരുതുന്ന ഒരു ജനത .
മറ്റ് ജനങ്ങളുമായി ഒരു സമ്പർക്കവുമില്ലാത്ത സെന്റിനലുകൾക്ക് 60000 വർഷം പഴക്കമുണ്ടെന്ന് കരുതുന്നു .
ശിലായുഗ കാലഘട്ടത്തിന്റെ അവസാനമുള്ള ഒരു ജനവിഭാഗമാണ് ഇവരെന്ന് കരുതുന്നു.
വാസസ്ഥാനം
മ്യാൻമറിനും ഇന്തോനേഷ്യക്കും ഇടയിൽ ബംഗാൾ ഉൾക്കടലിലുള്ള ഗ്രേറ്റ് ആന്റമാൻ ദ്വീപസമൂഹങ്ങളിൽ പെട്ട നോർത്ത് സെന്റിനെൽ ദ്വീപിലാണ് അവർ വസിക്കുന്നത്.
ഇടതൂർന്ന വനപ്രദേശമാണിത്.
മറ്റ് ജനതയോട് ഒരു രീതിയിലും അടുക്കുന്നവരല്ല അവർ.
തീർത്തും അപരിഷ്കൃതർ ആയ ഒരു ജനവർഗ്ഗം .
പുറമേനിന്നു ആരു അടുക്കാൻ ശ്രമിച്ചാലും അവർ അമ്പും വില്ലും ഉപയോഗിച്ച് ആക്രമിക്കും.
മറയില്ലാത്ത കുടിലുകളിലാണ് അവരുടെ താമസം.
തറയിൽ ഓലകളും ഇലകളും വിരിച്ചാണ് അവരുടെ കിടപ്പ്.
മൂന്നോ നാലോ പേർക്ക് കിടക്കാനും മറ്റ് സാധനങ്ങൾ സൂക്ഷിക്കാനുമുള്ള പരിമിത സൗകര്യം മാത്രമേ അതിനുള്ളൂ.
തൊഴിൽ മീൻ പിടിത്തത്തിലേർപ്പെട്ടവർ (c. 1870)
വേട്ടയും മീൻ പിടിത്തവുമാണ് മുഖ്യ തൊഴിൽ.
മീൻപിടിത്തത്തിനു വലകളും ചെറിയ വള്ളങ്ങളും അവർ ഉപയോഗിക്കുന്നു.
ആയുധം
ആധുനികമായ ലോഹപ്പണികളിൽ അവർക്കുള്ള സാമർഥ്യത്തെക്കുറിച്ച് ഒരറിവുമില്ല.
എന്നിരുന്നാലും കരയ്ക്ക് അടിയുന്ന സാധനങ്ങൾ ഉപയോഗിച്ച് കരവിരുതോടെ ആയുധങ്ങളും മറ്റ് സാധനങ്ങളും ഉണ്ടാക്കാൻ അവർ മിടുക്കരാണ്.
അവരുടെ ആയുധങ്ങൾ കുന്തവും വളവില്ലാത്ത വില്ലും അമ്പും ആണ്.
10 മീറ്റർ അകലത്തിലുള്ള മനുഷ്യാകാരമുള്ള ഒരു വസ്തുവിൽ കൃത്യമായി കുന്തമേറിഞ്ഞും അമ്പ് എയ്ത് പിടിപ്പിക്കാനും അവർക്ക് കഴിയും.
3 തരത്തിലുള്ള അമ്പുകളാണ്‌ അവർ ഉപയോഗിക്കുന്നത്.
മീൻ പിടിത്തത്തിനും വേട്ടക്കും, പിന്നെ മുനയില്ലാത്തത് മുന്നറിയിപ്പിനും.
മീൻ പിടിത്തത്തിനുപയോഗിക്കുന്ന അമ്പ് മുപ്പല്ലിപോലെയുള്ളതാണ്.
വേട്ടയ്ക്ക് ഉപയോഗിക്കുന്ന അമ്പ് മൂർച്ചവരുത്തിയതും അഗ്രഭാഗത്തെ മുനയൻ നീക്കം ചെയ്യാവുന്നതും ആണ്.
അമ്പിന് 3 അടി നീളവും ചാട്ടുളിക്ക് 3 മീറ്റർ നീളവും ഉണ്ട്.
വലിയ മത്സ്യങ്ങളെ പിടിക്കാൻ അമ്പിന്റെ രൂപത്തിലുള്ള വലിയ ചാട്ടുളികളാണു ഉപയോഗിക്കുന്നത്.
കാട്ടുകിഴങ്ങുകളും കാട്ടുതേനും കടലാമയും ചെറിയ പക്ഷികളും തീരത്തടിയുന്ന തേങ്ങകളും വനത്തിൽ കാണുന്ന ഫലവർഗ്ഗങ്ങളും എല്ലാം ഭക്ഷണത്തിനായി അവർ ഉപയോഗിക്കുന്നുണ്ട്.
അവരുടെ ഭക്ഷണത്തിന്റെ മുന്തിയ ഭാഗവും കടലിൽ നിന്നാണ്.
കൃഷി ചെയ്യുന്നതായോ പാചകത്തിനായി തീ ഉപയോഗിക്കുന്നതായോ ഒരു തെളിവും ഇതുവരെ കണ്ടെത്തിയിട്ടില്ല.
നീഗ്രോകളുടെ പോലെ കറുത്ത ശരീരപ്രകൃതിയുള്ള ചുരുണ്ട മുടിയുള്ളവരാണിവർ.
എന്നാൽ ശാരീരികമായി വലിപ്പക്കുറവും ഇവരുടെ പ്രത്യേകതയാണ്.
എഴുത്തുകാരനും പര്യവേക്ഷകനുമായ Heinrich Harrer അവരെക്കുറിച്ച് വിവരിച്ചിരിക്കുന്നത് 5 അടി 3 ഇഞ്ച്‌ ഉയരമുള്ളവരും മിക്കവാറും പേരും ഇടംകൈയ്യന്മാരുമെന്നാണ് .
അംഗസംഖ്യ
ജനസംഖ്യ എത്രയുണ്ടെന്ന് കൃത്യമായ കണക്കില്ല.
40 നും 500 നും ഇടയിൽ പ്രതീക്ഷിക്കുന്നു.
2001 ലെ Census of India യുടെ കണക്കെടുപ്പുപ്രകാരം 21 ആണും 18 പെണ്ണുമാണ് ഉണ്ടായിരുന്നത് .
സെന്റിനിയൽ ലൈറ്റ്
1901 മുതൽ തെളിഞ്ഞുകൊണ്ടു  ലോകത്തിലെ ഏറ്റവും ദീർഘകാലം വെളിച്ചമേകിയ ലൈറ്റ് ബൾബാണ് സെന്റിനിയൽ ലൈറ്റ് .
കാലിഫോർണിയയിലെ ലിവർമോർ 4550 ഈസ്റ്റ് അവന്യൂവിലാണ് സ്ഥാപിച്ചിട്ടുള്ളത്.
ലിവർമോർ-പ്ലീസാന്റോൺ ഫയർ ഡിപ്പാർട്ട്മെന്റ് ആണ് ഇത് സംരക്ഷിക്കുന്നത്.
ഗിന്നസ് ബുക്ക് ഓഫ് വേൾഡ് റെക്കോഡ്സ് , റിപ്ലീസ് ബിലിവ് ഇറ്റ് നോട്ട് നോട്ട്!
, ജനറൽ ഇലക്ട്രിക് എന്നിവർ ഈ നേട്ടം അംഗീകരിച്ചിട്ടുണ്ട്.
പിന്നീട് നിർമിച്ച ലൈറ്റ് ബൾബുകളിൽ ഒരു നിശ്ചിത കാലത്തിന് ശേഷം കെടുവരാൻ ആസൂത്രണം ചെയ്തിട്ടുണ്ട് എന്ന ആരോപണത്തിന് തെളിവായി ഇത് പലപ്പോഴും പരാമർശിക്കപ്പെടാറുണ്ട്.
സെന്റിനൽ ലൈറ്റ് യഥാർത്ഥത്തിൽ ഒരു 30-വാട്ട് അല്ലെങ്കിൽ 60 വാട്ട് ബൾബ് ആയിരുന്നു, എന്നാൽ ഇപ്പോൾ വളരെ മങ്ങി, 4-വാട്ട് വെളിച്ചം രാത്രിയിൽ പുറത്തുവിടുന്നു.
1890 കളുടെ അന്ത്യത്തിൽ ഷെൽബി ഇലക്ട്രിക് കമ്പനി, കാർബൺ-ഫിൽമെൻറ് ഉപയോഗിച്ച് കൈകൊണ്ട് നിർമിച്ച ഒരു സാധാരണ ലൈറ്റ് ബൾബ് ആണ് ഇത്.
1901 ൽ ഡെനിസ് ബെർണൽ, തന്റെ ഉടമസ്ഥതയിലുള്ള ബെർലിൻ ലിവർമോർ പവർ ആൻഡ് വാട്ടർ കമ്പനി വിറ്റപ്പോൾ അതിനൊപ്പം നല്‌കിയതാണ് ഈ ബൾബ് എന്ന് പറയപ്പെടുന്നു.
അക്കാലത്തെ അഗ്നിശമന സേനാംഗങ്ങൾ ഈ കഥയെ ശരിവെച്ചിരുന്നു.
കുറഞ്ഞത് നാല് സ്ഥലങ്ങളിൽ ബൾബ് തൂക്കിയിട്ടുണ്ടെന്ന് തെളിവുകൾ സൂചിപ്പിക്കുന്നു.
യഥാർത്ഥത്തിൽ 1901 ൽ എൽ സ്ട്രീറ്റിൽ ഒരു ഹോസ് കാർട്ട് ഹൌസിലാണ് ഇത് തൂക്കിയിരുന്നത്.
തുടർന്ന് ലിവർമോറിലെ ഡോർട്ടൗണിലെ ഗാരേജിലേക്ക് മാറ്റി സ്ഥാപിച്ചു.
തീയും പോലീസ് വകുപ്പുകളും ഏകോപിച്ചപ്പോൾ പുതുതായി നിർമ്മിക്കപ്പെട്ട സിറ്റി ഹാളിലേക്ക് വീണ്ടും മാറ്റി സ്ഥാപിച്ചു.
1972 ൽ റിപ്പോർട്ടർ മൈക് ഡൺസ്റ്റാണാണ് ബൾബിന്റെ അസാധാരണമായ ദീർഘകാലം ശ്രദ്ധിച്ചത്.
ലിവർമോറിൽ ദീർഘകാലം
ജീവിച്ചവരെ ഏതാനും ആഴ്ചകൾ അഭിമുഖം നടത്തിയ ശേഷം അദ്ദേഹം ഈ കണ്ടെത്തൽ 
ട്രൈ വാലി ഹെറാൾഡിൽ പ്രസിദ്ധീകരിച്ചു.
ഗിന്നസ് ബുക്ക് ഓഫ് വേൾഡ് റെക്കോർഡ്സ്, റിപ്ലിയുടെ ബിലിവിറ്റ് ഇറ്റ് നോട്ട്, ജനറൽ ഇലക്ട്രിക് എന്നിവയുമായി ഡൺസ്റ്റൻ ബന്ധപ്പെട്ടു.
ഇവരെല്ലാം ഇക്കാര്യം സ്ഥിരീകരിച്ചു.
ഓൺ ദി റോഡ് വിത്ത് ചാൾസ് കുറാൾട്ട് എന്ന സിബിഎസ് ടിവി പരിപാടിയിലും ഈ ലേഖനം പരാമർശിക്കപ്പെട്ടു.
അവലംബം ബാഹ്യ കണ്ണികൾ Official website for the bulb Webcam of bulb at the official website Livermore documentary Archived 2020-01-08 at the Wayback Machine .
at PBS.org
സെന്റാറസ് നക്ഷത്രഗണം ഇംഗ്ലീഷ് വിലാസം https://ml.wikipedia.org/wiki/Centaurus_(Constellation)
ദക്ഷിണാർദ്ധഖഗോളത്തിലെ ഒരു നക്ഷത്രഗണമാണ് സെന്റാറസ് (Centaurus).
മലയാളത്തിൽ മഹിഷാസുരൻ എന്ന് പറയുന്നു.
ഇത് വളരെ വലുതും പ്രകാശമാനം കൂടിയ നക്ഷത്രങ്ങളുള്ളതിനാൽ എളുപ്പത്തിൽ തിരിച്ചറിയാൻ സാധിക്കുന്നതുമാണ്‌.
സൂര്യനോട് ഏറ്റവും അടുത്ത നക്ഷത്രമായ പ്രോക്സിമ സെന്റോറി ഈ നക്ഷത്രരാശിയിലാണ്‌.
രണ്ടാം നൂറ്റാണ്ടിൽ ജീവിച്ചിരുന്ന ടോളമിയുടെ 48 ഗണങ്ങളുള്ള നക്ഷത്രപട്ടികയിലും 88 ഗണങ്ങളുള്ള ആധുനിക ഗണങ്ങളുടെ പട്ടികയിലും ഇത് ഉൾപ്പെടുന്നു.
ഗ്രീക്ക് പുരാണങ്ങളിലെ പകുതി മനുഷ്യന്റെയും പകുതി കുതിരയുടെയും രൂപമുള്ള സെന്റോറുകളിൽ നിന്നാണ് ഈ പേരു സ്വീകരിച്ചത്.
വലിയ നക്ഷത്രങ്ങളിലൊന്നായ HR 5171, ആകാശഗംഗയിലെ ഏറ്റവും തിളക്കം കൂടിയ ഗോളീയ താരവ്യൂഹമായ ഒമേഗ സെന്റൗറിയും ഇതിലാണുള്ളത്.
ഐതിഹ്യം, ചരിത്രം 1602ലെ ഒരു ചിത്രീകരണം
ഇപ്പോൾ തെക്കേ ചക്രവാളരേഖയിൽ നിന്നും കുറെ ഉയർന്നാണ് സെന്റാറസിനെ കാണുക.
എന്നാൽ സംസ്കാരങ്ങൾ ഉദയം കൊള്ളുന്ന കാലത്ത് ഇതൊരു മദ്ധ്യരേഖാ നക്ഷത്രരാശിയായിരുന്നു .
സഹസ്രാബ്ദങ്ങളിലൂടെയുള്ള പുരസ്സരണത്തിന്റെ ഫലമായാണ് അത് ഇന്നത്തെ സ്ഥാനത്തെത്തിയത്.
ഏതാണ്ട് 7000 വർഷങ്ങൾ കൂടി കഴിയുമ്പോൾ ഇത് വടക്കെ അക്ഷാംശത്തിലുള്ളവർക്ക് കാണാൻ കഴിയുന്നതിന്റെ പരമാവധി ഉയരത്തിലെത്തും.
ബാബിലോണിയക്കാർ ഇതിന് ഒരു കാട്ടുപോത്തും മനുഷ്യനും ചേർന്ന രൂപമാണ് നൽകിയത്.
പുരാതനകാലത്ത് ബാബിലോണിയക്കാർ ആരാധിച്ചിരുന്ന ഉത്തു-ഷമാഷ് എന്ന സൂര്യദേവന്റെ രൂപമാണിത്.
ഗ്രീക്കുകാർ അവരുടെ ഐതിഹ്യങ്ങളിലുള്ള സെന്റോറുകളുടെ രൂപമാണ് ഈ നക്ഷത്രരാശിക്കു നൽകിയത്.
മുകളിൽ മനുഷ്യശരീരവും താഴെ കുതിരയുടെ ശരീരവും ചേർന്ന രൂപമാണിതിന്.
ബി.സി.ഇ നാലാം നൂറ്റാണ്ടിൽ പ്രസിദ്ധ യവന ജ്യോതിഃശാസ്ത്രജ്ഞനായിരുന്ന യൂഡോക്സസും ബി.സി.ഇ മൂന്നാം നൂറ്റാണ്ടിൽ ഗ്രീക്കു കവിയായിരുന്ന അരാറ്റസും സെന്റാറസ്സിനെ കുറിച്ച് പരാമർശിക്കുന്നുണ്ട്.
സി.ഇ രണ്ടാം നൂറ്റാണ്ടിൽ ജീവിച്ചിരുന്ന ടോളമി അദ്ദേഹത്തിന്റെ കാറ്റലോഗിലും സെന്റാറസ്സിനെ ചേർത്തിട്ടുണ്ട്.
അന്ന് ഇന്നത്തേക്കാൾ വലിയതായിരുന്നു സെന്റാറസ്.
വൃകം രാശിയും ഇതോടു ചേർത്താണ് അന്ന് ചിത്രീകരിച്ചിരുന്നത്.
സെന്റാറസിന്റെ കുന്തത്തിൽ കോർത്ത ഒരു മൃഗമായാണ് അക്കാലത്ത് സെന്റാറസിനെ അവതരിപ്പിച്ചത്.
ഇപ്പോൾ പ്രത്യേക നക്ഷത്രരാശിയായി കണക്കാക്കുന്ന തൃശങ്കു രാശിയെ സെന്റാറസിന്റെ കാലായാണ് അടയാളപ്പെടുത്തിയിരുന്നത്.
ഇപ്പോൾ ചെറിയൊരു രാശിയായി കണക്കാക്കുന്ന ചുരുളൻ സെന്റാറസിന്റെ മുന്നിലെ കുളമ്പിനു താഴെയായി പ്രത്യേകം രൂപമൊന്നുമില്ലാത്ത കുറച്ചു നക്ഷത്രങ്ങളായാണ് ചിത്രീകരിച്ചത്.
റോമൻ കവിയായിരുന്ന ഓവിഡ് സെന്റാറസിനെ സെന്റോറുകളിലെ ഏറ്റവും സമർത്ഥനായ കൈരൻ ആയാണ് അവതരിപ്പിച്ചത്.
ഗ്രീക്ക് ഇതിഹാസനായകൻമാരായ ഹെരാക്ലീസ് , തീസ്യൂസ് , ജാസൺ എന്നിവരുടെ അദ്ധ്യാപകനാണ് കൈരൻ.
ധനു രാശിയേയും സെന്റോറിന്റെ രൂപത്തിലാണ് ഗ്രീക്കുകാർ ചിത്രീകരിച്ചത്.
ഇവ രണ്ടും വ്യത്യസ്തമായി തന്നെ തിരിച്ചറിയേണ്ടതുണ്ട്.
കൈരൻ ഹെർക്കുലീന്റെ കയ്യിൽ നിന്നും അബദ്ധത്തിൽ കൈവിട്ടു പോയ അമ്പേറ്റാണ് മരിക്കുന്നത്.
പിന്നീട് കൈരനെ ആകാശത്ത് പ്രതിഷ്ഠിച്ചു എന്നാണ് കഥ.
ചൈനീസ് ജ്യോതിഃശാസ്ത്രജ്ഞർ സെന്റാറസിനെ തെക്കിന്റെ അസൂർ ഡ്രാഗൺ, തെക്കിന്റെ വെർമീല്യൻ പക്ഷി, തെക്കൻ ആസ്റ്ററിസം എന്നീ കൂട്ടങ്ങളിലാണ് ഉൾപ്പെടുത്തിയിരിക്കുന്നത്.
ഇതിലെ കുറെ നക്ഷത്രങ്ങളെ ചൈനയിൽ നിന്നും കാണാൻ കഴിയുമായിരുന്നില്ല.
ഇവയെയാണ് സൂ ക്വാങ്ജി തെക്കൻ ആസ്റ്ററിസം എന്ന കൂട്ടത്തിൽ ഉൾപ്പെടുത്തിയത്.
ഇവയെ കുറിച്ചുള്ള വിവരങ്ങൾ അദ്ദേഹത്തിന് ലഭിച്ചത് യൂറോപ്യൻ നക്ഷത്ര കാറ്റലോഗുകളിൽ നിന്നാണ്.
എങ്കിലും ഈ രാശിയിലെ തിളക്കമുള്ള പല നക്ഷത്രങ്ങളും ചൈനയിൽ ദൃശ്യമായിരുന്നു.
തിളക്കം കൂടിയ ധാരാളം നക്ഷത്രങ്ങളുള്ള ഒരു രാശിയാണ് സെന്റാറസ്.
ഇതിലെ ആൽഫ, ബീറ്റ നക്ഷത്രങ്ങൾ തൃശങ്കുവിലേക്കുള്ള ചൂണ്ടുകോൽ നക്ഷത്രങ്ങളാണ്.
കാന്തിമാനം 6.5നു മുകളിലുള്ള 281 നക്ഷത്രങ്ങളാണ് ഇതിലുള്ളത്.
നഗ്നനേത്രങ്ങൾ കണാൻ കഴിയുന്ന ഇത്രയും നക്ഷത്രങ്ങൾ മറ്റൊരു രാശിയിലും കാണില്ല.
വളരെ ഉയർന്ന സ്വാഭാവിക ചലനം രേഖപ്പെടുത്തിയിട്ടുള്ള നക്ഷത്രമാണ് ആൽഫ സെന്റൗറി .
ഏകദേശം 4000 വർഷം കൊണ്ട് ബീറ്റ സെന്റൗറിയിൽ നിന്ന് അര ഡിഗ്രി സ്ഥാനവ്യത്യാസമാണ് ഇതിനുണ്ടാവുന്നത്.
സൗരയൂഥത്തിനടുത്തുള്ള നക്ഷത്രവ്യവസ്ഥയാണ് ആൽഫാ സെന്റൗറി.
ആൽഫ സെന്റൗറി എ, ബി എന്നിവയടങ്ങിയ ദ്വന്ദ്വനക്ഷത്രവും പ്രോക്സിമ സെന്റോറിയും എന്നിവയും ചേർന്ന ത്രിനക്ഷത്രവ്യവസ്ഥയാണിത്.
ആൽഫ സെന്റൗറി എയുടെ ഔദ്യോഗിക നാമം റിജിൽ കെന്റോറസ് എന്നും ആൽഫ സെന്റൗറി ബിയുടെ ഔദ്യോഗിക നാമം ടോളിമാൻ എന്നുമാണ്.
ഭൂമിയിൽ നിന്നും 4.4 പ്രകാശവർഷം അകലെ സ്ഥിതിചെയ്യുന്ന ഈ നക്ഷത്രവ്യവസ്ഥയുടെ കാന്തിമാനം -0.28 ആണ്.
ആൽഫ സെന്റൗറി എ, ബി എന്നിവ മഞ്ഞനക്ഷത്രങ്ങളാണ്.
പ്രോക്സിമാ സെന്റൗറി ചുവപ്പുകുള്ളൻ നക്ഷത്രവുമാണ്.
പ്രോക്സിമാ സെന്റൗറി ഒരു ജ്വാലാനക്ഷത്രം കൂടിയായതു കൊണ്ട് ഇതിൽ നിന്നുയരുന്ന ജ്വാലകൾ ഏതാനം മിനിറ്റു നേരത്തേക്ക് ഇതിന്റെ തിളക്കം വർദ്ധിപ്പിക്കാറുണ്ട്.
ആൽഫ സെന്റൗറിയും പ്രോക്സിമാ സെന്റൗറിയും ഒരു ഭ്രമണം പൂർത്തയാക്കാൻ ഏകദേശം 80 വർഷമാണ് എടുക്കുന്നത്.
ഭൂമിയിൽ നിന്നു നോക്കുമ്പോൾ ഏറ്റവും തിളക്കമുള്ള നക്ഷത്രങ്ങളിൽ മൂന്നാം സ്ഥാനമാണ് ആൽഫാ സെന്റൗറിക്കുള്ളത്.
ഹെയ്ഡാർ എന്നു പേരുള്ള ബീറ്റ സെന്റൗറി ഭൂമിയിൽ നിന്നും 525 പ്രകാശവർഷം അകലെ കിടക്കുന്നു.
ഇതൊരു ഇരട്ടനക്ഷത്രമാണ്.
പ്രാഥമിക നക്ഷത്രത്തിന്റെ കാന്തിമാനം 0.6ഉം ദിദീയനക്ഷത്രത്തിന്റേത് 4ഉം ആണ്.
ഗാമ സെന്റൗറിയും ഒരു ഇരട്ട നക്ഷത്രമാണ്.
ഒരു ഭ്രമണം പൂർത്തിയാക്കാനെടുക്കുന്ന കാലയളവ് 84 വർഷങ്ങളാണ്.
മറ്റൊരു ഇരട്ടനക്ഷത്രം 3 സെന്റൗറി ആണ്.
ഭൂമിയിൽ നിന്ന് 344 പ്രകാശവർഷം അകലെ കിടക്കുന്ന പ്രാഥമിക നക്ഷത്രത്തിന്റെ കാന്തിമാനം 4.5ഉം ദ്വിദീയ നക്ഷത്രത്തിന്റേത് 6ഉം ആണ്.
നിരവധി ചരനക്ഷത്രങ്ങളെ കൂടി ഉൾക്കൊള്ളുന്ന ഗണമാണ് സെന്റോറസ്.
ആർ സെന്റൗറി ഒരു മിറാ ചരനക്ഷത്രം ആണ്.
ഇതിന്റെ കുറഞ്ഞ കാന്തിമാനം 11.8ഉം കൂടിയത് 5.3ഉം ആണ്.
ഒരു പരിക്രമണം പൂർത്തിയാക്കാൻ 18 മാസങ്ങൾ എടുക്കുന്ന ഈ നക്ഷത്രം ഭൂമിയിൽ നിന്ന് 1250 പ്രകാശവർഷം അകലെയാണ്.
വി 810 സെന്റൗറി ഒരു അർദ്ധചരനക്ഷത്രമാണ്.
ബി പി എം 37093 ഒരു വെളുത്ത കുള്ളൻ നക്ഷത്രമാണ്.
കാർബണിന്റെ പരൽരൂപമായ വജ്രം ഇതിലെ ഒരു പ്രധാന ഘടകം ആണ് എന്നു കരുതുന്നു.
ലൂസി ഇൻ ദ സ്കൈ വിത്ത് ഡയമണ്ട് എന്ന ഗാനത്തെ സ്മരിച്ചുകൊണ്ട് ലൂസി എന്ന പേരിലും ഈ നക്ഷത്രം അറിയപ്പെടുന്നു.
സെന്റാറസ് നക്ഷത്രഗണം രാത്രികാഴ്ച ജ്യോതിശാസ്ത്രവസ്തുക്കൾ
നഗ്നനേത്രങ്ങൾ കൊണ്ടു കാണാൻ കഴിയുന്ന ഒരു ഗോളീയ താരവ്യൂഹമാണ് ഒമേഗ സെന്റൗറി .
17,000 പ്രകാശവർഷം അകലെ കിടക്കുന്ന ഇതിന്റെ വ്യാസം 150 പ്രകാശവർഷമാണ്.
ഇത് ആകാശഗംഗയിലെ ഏറ്റവും വലിയതും തിളക്കം കൂടിയതുമായ താരവ്യൂഹമാണ്.
വലിപ്പത്തിൽ ഇതിന്റ തൊട്ടു താഴെയുള്ളതിന്റെ പത്തു മടങ്ങാണ് ഇതിന്റെ വലിപ്പം.
ഇതിന്റെ കാന്തിമാനം 3.7 ആണ്.
സൂര്യന്റെ പത്തു ലക്ഷം മടങ്ങ് തിളക്കമുണ്ട് ഇതിന്.
ഒമെഗ സെന്റൗറി താരവ്യൂഹങ്ങളുടെ വർഗ്ഗീകരണത്തിൽ ക്ലാസ് VIII വിഭാഗത്തിലാണ് വരുന്നത്.
ഇതിനർത്ഥം ഇതിന്റെ മദ്ധ്യഭാഗത്ത് നക്ഷത്രസാന്ദ്രത കുറവാണ് എന്നാണ്.
ബെയറുടെ നാമകരണ സമ്പ്രദായം അനുസരിച്ച് പേര് നൽകിയ ഏക ഗോളീയ താരവ്യൂഹവും ഇതു തന്നെയാണ്.
ഫ്ലാംസ്റ്റീഡിന്റെ നാമകരണ സമ്പ്രദായം അനുസരിച്ച് പേരു നൽകിയ എക ഗോളീയ താരവ്യൂഹമാണ് 47 ടുകാന .
ഒമേഗ സെന്റൗറിയിൽ ലക്ഷക്കണക്കിന് നക്ഷത്രങ്ങളുണ്ട്.
ഇതിൽ ഭൂരിഭാഗവും മഞ്ഞക്കുള്ളൻ നക്ഷത്രങ്ങളാണ്.
ചുവപ്പുഭീമൻ നക്ഷത്രങ്ങളും നീല നക്ഷത്രങ്ങളും ഇതിൽ ഉൾക്കൊണ്ടിട്ടുണ്ട്.
നക്ഷത്രങ്ങളും ശരാശരി പ്രായം 1200 കോടി വർഷങ്ങളാണ്.
ഇത് ആകാശഗംഗയുമായി സംയോജിച്ച മറ്റൊരു താരാപഥത്തിന്റെ കേന്ദ്രഭാഗം ആകാമെന്ന സന്ദേഹം ജ്യോതിഃശാസ്ത്രജ്ഞരിലുണ്ട്.
1677ൽ ഇംഗ്ലീഷ് ജ്യോതിഃശാസ്ത്രജ്ഞനായ എഡ്മണ്ട് ഹാലി ആണ് ഇതൊരു നക്ഷത്രമല്ല എന്നു തിരിച്ചറിഞ്ഞത്.
അതു വരെ ഒമേഗ സെന്റൗറിയെ ഒരു നക്ഷത്രമായാണ് കണക്കാക്കിയിരുന്നത്.
ഇതൊരു ഗോളീയ താരവ്യൂഹമാണ് എന്നു തിരിച്ചറിഞ്ഞത് 1827ൽ ജെയിംസ് ഡൺലപ് ആണ്.
നഗ്നനേത്രങ്ങൾ കൊണ്ടു നോക്കുമ്പോൾ ഒമേഗ സെന്റൗറി അവ്യക്തമായ വൃത്തരൂപത്തിലാണ് കാണുക.
ഏകദേശം അര ഡിഗ്രി വ്യാസമാണ് ഇതിനുള്ളത്.
അതായത് പൂർണ്ണചന്ദ്രന്റെ വലിപ്പം.
ഗോളീയ താരവ്യൂഹമായ ഒമേഗ സെന്റോറി
സെന്റാറസിൽ തുറന്ന താരവ്യൂഹങ്ങളുമുണ്ട്.
ഭൂമിയിൽ നിന്നും 6300 പ്രകാശവർഷം അകലെ കിടക്കുന്ന എൻ ജി സി 3766 അതിലൊന്നാണ്.
നഗ്നനേത്രങ്ങൾ കൊണ്ട് കാണാനാവുന്ന ഇതിൽ ഏകദേശം 100 നക്ഷത്രങ്ങളുണ്ട്.
ഇതിന്റെ കാന്തിമാനം 7 ആണ്.
എൻ ജി സി 5460 നഗ്നനേത്രങ്ങൾ കൊണ്ട് കാണാൻ കഴിയുന്ന മറ്റൊരു തുറന്ന താരവ്യൂഹം.
ഭൂമിയിൽ നിന്ന് 2300 പ്രകാശവർഷം അകലെ കിടക്കുന്ന ഇതിൽ ഏകദേശം 40 നക്ഷത്രങ്ങൾ ഉണ്ട്.
കാന്തിമാനം 6 ആണ്.
സെന്റാറസ്സിലെ തിളക്കമുള്ള ഗ്രഹ നീഹാരികയാണ് എൻ ജി സി 3918 .
ഇതിനെ ബ്ലൂ പ്ലാനറ്ററി എന്നും അറിയപ്പെടുന്നു.
ഇതിന്റെ ആകെ കാന്തിമാനം 8ഉം കേന്ദ്രനക്ഷത്രത്തിന്റെ കാന്തിമാനം 11ഉം ആണ്.
ഭൂമിയിൽ നിന്നും 2600 പ്രകാശവർഷം അകലെയാണ് ഇതിന്റെ സ്ഥാനം.
ജോൺ ഹെർഷെൽ ആണ് ഇത് കണ്ടെത്തിയത്.
യുറാനസിന്റെ നിറത്തോട് സാമ്യമുള്ളതിനാലാണ് അദ്ദേഹം ഇതിനെ ബ്ലൂ പ്ലാനറ്ററി എന്നു വിളിച്ചത്.
സെന്റാറസ് കുറെ താരാപഥങ്ങളെ കൂടി ഉൾക്കൊള്ളുന്ന നക്ഷത്രരാശിയാണ്.
ഇതിലെ സവിശേഷമായ ഒരു സർപ്പിള താരാപഥമാണ് എൻ ജി സി 4622 .
സാധാരണ താരാപഥങ്ങളിൽ അതിന്റെ ഡിസ്കിന്റെ ഭ്രമണത്തിന്റെ ദിശയിൽ തന്നെയായിരിക്കും സർപ്പിള കരങ്ങളുടെ ചലനവും.
എന്നാൽ ഇതിൽ ഇരുവശങ്ങളിലേക്കും ചലിക്കുന്ന സർപ്പിളകരങ്ങളാണുള്ളത്.
രണ്ടു താരാപഥങ്ങൾ കൂട്ടിയിടിച്ചതിന്റെ ഫലമാകാം ഇത്തരമൊരു അസാധാരാണ ഘടന എന്നാണ് ശാസ്ത്രജ്ഞർ കരുതുന്നത്.
ഇത് സ്ഥിതി ചെയ്യുന്നത് ഭൂമിയിൽ നിന്നും 20 കോടി പ്രകാശവർഷം അകലെയാണ്.
എൻ ജി സി 5253 ഒരു ക്രമരഹിത താരാപഥമാണ്.
എം 83നടുത്തായാണ് ഇതിനെ കാണാൻ കഴിയുക.
ഇതിൽ വലിയ ഒരു നെബുലയും പന്ത്രണ്ടോളം താരവ്യൂഹങ്ങളും ഉണ്ട്.
എൻ ജി സി 4945 ഭൂമിയിൽ നിന്നും 130 ലക്ഷം പ്രകാശവർഷം അകലെ കിടക്കുന്ന സർപ്പിള താരാപഥമാണ്.
ഭൂമിയിൽ നിന്നും നോക്കുമ്പോൾ ഇതിന്റെ വക്കാണ് കാണാൻ കഴിയുക.
ഒരു ചെറിയ ദൂരദർശിനിയോ ബൈനോക്കുലറോ ഉപയോഗിച്ചു നോക്കിയാൽ ഒരു ദീപനാളം പോലെ ഇതിനെ കാണാൻ കഴിയും.
മറ്റൊന്ന് എൻ ജി സി 5102 ആണ്.
ഇതൊരു ദീർഘവൃത്താകാര താരാപഥമാണ്.
ഭൂമിയോടടുത്തു കിടക്കുന്ന സജീവ താരാപഥങ്ങളിൽ ഒന്നാണ് സെന്റാറസ് എ താരാപഥം.
എൻ ജി സി 5128 എന്നും ഇത് അറിയപ്പെടുന്നു.
ഇതിന്റെ കേന്ദ്രത്തിൽ വളരെ കൂടിയ പിണ്ഡമുള്ള ഒരു തമോദ്വാരം ഉണ്ട്.
ഇവിടെ നിന്ന് വളരെ ഉയർന്ന തോതിലുള്ള റേഡിയോ ഉൽസർജ്ജനം നടക്കുന്നുണ്ട്.
ഇതിലെ ധൂളീരേഖകൾ പരിഗണിക്കുമ്പോൾ ഇതൊരു സാധാരണ ദീർഘവൃത്താകാര താരാപഥം അല്ല ശാസ്ത്രജ്ഞരുടെ നിഗമനം.
മറ്റൊരു സർപ്പിളഗാലക്സിയുമായി സംഗമിച്ചുണ്ടായതാവാം ഇത് എന്നാണ് കരുതുന്നത്.
ഈ താരാപഥത്തിന്റെ കാന്തിമാനം 7 ആണ്.
ഒരു 12 ഇഞ്ച് അപ്പർച്ചർ ഉള്ള ദൂരദർശിനി ഉപയോഗിച്ചു നോക്കുകയാണെങ്കിൽ ഇതിന്റെ ധൂളീരേഖകൾ നന്നായി കാണാൻ കഴിയും.
ഭൂമിയിൽ നിന്നും 1360 പ്രകാശവർഷം അകലെ സ്ഥിതി ചെയ്യുന്ന പോളാർ-റിങ്ഗാലക്സിയാണ് എൻ ജി സി 4650എ .
ഇതിന്റെ ഉൾഭാഗത്ത് ഒരു ദീർഘവൃത്താകാര താരാപഥത്തിലേതു പോലെ പ്രായം കൂടിയ നക്ഷത്രങ്ങളാണ് ഉള്ളത്.
എന്നാൽ പുറത്ത് കേന്ദ്രത്തെ ചുറ്റുന്ന നക്ഷത്രങ്ങൾ താരതമ്യേന പ്രായം കുറഞ്ഞവയാണ്.
അപഭ്രംശം വന്ന പുറംപാളിയിൽ നിന്നും മനസ്സിലാക്കാവുന്നത് ലക്ഷക്കണക്കിനു വർഷങ്ങൾക്കു മുമ്പ് ഇത് മറ്റൊരു താരാപഥവുമായി കൂട്ടിയിടിച്ചു കാണുമെന്നാണ്.
തമോദ്രവ്യത്തെ കുറിച്ചുള്ള പഠനത്തിലും ഈ താരാപഥത്തിനു പ്രാധാന്യമുണ്ട്.
കാരണം ഇതിന്റ പുറംപാളിയുടെ ഭ്രമണവേഗത ഈ ഭാഗത്തിന്റെ ആകെ പിണ്ഡത്തിന്റെ അളവുമായി പൊരുത്തപ്പെടുന്നില്ല.
എന്നാൽ ഇതിനു ചുറ്റും ഒരു തമോദ്രവ്യവലയം ഉണ്ടെങ്കിൽ ഈ പ്രശ്നം പരിഹരിക്കപ്പെടും.
ഭൂമിയോടടുത്തു കിടക്കുന്ന ഗ്യാലക്സി ക്ലസ്റ്റർ ആണ് സെന്റാറസ് ക്ലസ്റ്റർ .
ഭൂമിയിൽ നിന്ന് 1600 ലക്ഷം പ്രകാശവർഷം അകലെയാണ് ഇതിന്റെ സ്ഥാനം.
ഇതിന് താപനില കുറഞ്ഞതും സാന്ദ്രത കൂടിയതുമായ കേന്ദ്രവും താപനില കൂടിയതും വ്യാപിച്ചു കിടക്കുന്നതുമായ പുറംഭാഗവുമാണുള്ളത്.
സൂപ്പർനോവകൾ ധാരാളമുള്ളതിനാൽ സെന്റാറസ് ക്ലസ്റ്ററിലെ ഇൻട്രാക്ലസ്റ്റർ മാദ്ധ്യമത്തിൽ ലോഹസാന്നിദ്ധ്യം വളരെ ഉയർന്ന തോതിലുണ്ട്.
ധാരാളമായി കാണുന്ന വാതകത്തിന്റെ ഉത്ഭവം എവിടെ നിന്നാണ് എന്ന കാര്യം അജ്ഞാതമാണ്.
അവലംബം ↑ Babylonian Star-lore by Gavin White, Solaria Pubs, 2008, page 57ff ↑ 1 2 3 4 5 6 7 8 9 10 11 Ridpath Tirion 2017 , പുറങ്ങൾ.
sfn error: no target: CITEREFRidpathTirion2017 ( help ) ↑ 1 2 3 4 5 ↑ Levy 2005 , പുറം.
sfn error: no target: CITEREFLevy2005 ( help ) ↑ Dalrymple 2013 , പുറം.
sfn error: no target: CITEREFDalrymple2013 ( help ) ↑ Dalrymple 2013 , പുറം.
sfn error: no target: CITEREFDalrymple2013 ( help ) 88 ആധുനിക നക്ഷത്രരാശികൾ
സെന്റി-
സെന്റി- (പ്രതീകം c) അളവുവ്യവസ്ഥയിൽ ഒരു ഏകകത്തിന്റെ പൂർവ്വ പ്രത്യയമാണ്.
നൂറിൽ ഒന്ന് എന്നാണ് ഇതു സൂചിപ്പിക്കുന്നത്.
100 -1 .
1795ൽ ആണിത് ചേർത്തത്.
ഈ പൂർവ്വപ്രത്യയം ലാറ്റിൻ ഭാഷയിലെ സെന്റം (centum) എന്ന വാക്കിൽനിന്നും ഉണ്ടായതാണ്.
നൂറ് എന്നാണീതിനർഥം.
മീറ്ററിനോട് ചേർത്ത് സാധാരണ ഇതു സെന്റീമീറ്റർ എന്നു പറഞ്ഞുവരുന്നു.
സെന്റീമീറ്റർ നീളത്തിന്റെ അളവാണ്.
ഒരു തേനീച്ച 1.3 സെന്റിമീറ്റർ നീളമുള്ളതാണ്.
ഹാപ്ലോചൈരുസ് ഇംഗ്ലീഷ് വിലാസം https://ml.wikipedia.org/wiki/Haplocheirus
തെറാപ്പോഡ എന്ന കുടുംബത്തിൽ പെട്ട ഒരു ദിനോസർ ആയിരുന്നു ഹാപ്ലോചൈരുസ് (Haplocheirus).
അന്ത്യ  ജുറാസ്സിക് കാലത്ത് ജീവിച്ചിരുന്നവയാണ് ഇവ.
ഇവയ്ക്ക് മൂന്ന് സമനീളം ഉള്ള വിരലുകൾ ഉണ്ടായിരുന്നു .
മറ്റു അലെവേസോ ദിനോസറുകളിൽ ഇത് കണ്ടെത്തിയിട്ടില്ല.
ഫോസ്സിൽ ചിത്രകാരന്റെ ഭാവനയിൽ അവലംബം Richard Stone Bird-Dinosaur Link Firmed Up, And in Brilliant Technicolor Science 29 January 2010: Vol.
no. 5965, p. 508, DOI 10.1126/science.327.5965.508 Doreen Walton New dinosaur discovery solves evolutionary bird puzzle BBC News Thursday, 28 January 2010
ഹാഫ്നിയം ഇംഗ്ലീഷ് വിലാസം https://ml.wikipedia.org/wiki/Hafnium 72 ലുറ്റീഷ്യം ← ഹാഫ്നിയം → ടാന്റലം Zr ↑ Hf ↓ Rf ആവർത്തനപ്പട്ടിക - വികസിത ആവർത്തനപ്പട്ടിക വിവരണം പേര് , പ്രതീകം , അണുസംഖ്യ ഹാഫ്നിയം, Hf, 72 കുടുംബം transition metals ഗ്രൂപ്പ് , പിരീഡ് , ബ്ലോക്ക് 4 , 6 , d Appearance steel grey സാധാരണ ആറ്റോമിക ഭാരം 178.49 (2) g·mol − 1 ഇലക്ട്രോൺ വിന്യാസം [ Xe ] 4f 14 5d 2 6s 2 ഓരോ ഷെല്ലിലേയും ഇലക്ട്രോണുകൾ 2, 8, 18, 32, 10, 2 ഭൗതികസ്വഭാവങ്ങൾ Phase solid സാന്ദ്രത (near r.t. ) 13.31 g·cm − 3 ദ്രവണാങ്കത്തിലെ ദ്രാവക സാന്ദ്രത 12 g·cm − 3 ദ്രവണാങ്കം 2506 K (2233 ° C , 4051 ° F ) ക്വഥനാങ്കം 4876 K (4603 ° C , 8317 ° F ) ദ്രവീകരണ ലീനതാപം 27.2 kJ·mol − 1 ബാഷ്പീകരണ ലീനതാപം 571 kJ·mol − 1 Heat capacity (25 °C)  25.73 J·mol − 1 ·K − 1 Vapor pressure P (Pa) 1 10 100 1 k 10 k 100 k at T (K) 2689 2954 3277 3679 4194 4876 Atomic properties ക്രിസ്റ്റൽ ഘടന hexagonal ഓക്സീകരണാവസ്ഥകൾ 4 ( amphoteric oxide) ഇലക്ട്രോനെഗറ്റീവിറ്റി 1.3  (Pauling scale) അയോണീകരണ ഊർജ്ജങ്ങൾ ( more ) 1st: 658.5 kJ·mol − 1 2nd: 1440 kJ·mol − 1 3rd: 2250 kJ·mol − 1 Atomic radius 155 pm Atomic radius (calc.) 208 pm Covalent radius 150 pm Miscellaneous Magnetic ordering no data വൈദ്യുത പ്രതിരോധം (20 °C)  331 n Ω ·m താപ ചാലകത (300 K)  23.0 W·m − 1 ·K − 1 Thermal expansion (25 °C)  5.9 µ m·m − 1 ·K − 1 Speed of sound (thin rod) (20 °C)  3010 m/s Young's modulus 78 GPa Shear modulus 30 GPa Bulk modulus 110 GPa Poisson ratio 0.37 Mohs hardness 5.5 Vickers hardness 1760 MPa Brinell hardness 1700 MPa CAS registry number 7440-58-6 Selected isotopes Main article: Isotopes of ഹാഫ്നിയം iso NA half-life DM DE ( MeV ) DP 172 Hf syn 1.87 y ε 0.350 172 Lu 174 Hf 0.162% 2×10 15 y α 2.495 170 Yb 176 Hf 5.206% stable 177 Hf 18.606% stable 178 Hf 27.297% stable 178 m2 Hf syn 31 y IT 2.446 178 Hf 179 Hf 13.629% stable 180 Hf 35.1% stable 182 Hf syn 9×10 6 y β 0.373 182 Ta അവലംബങ്ങൾ
അണുസംഖ്യ 72 ആയ മൂലകമാണ് ഹാഫ്നിയം .
Hf ആണ് ആവർത്തനപ്പട്ടികയിലെ ഇതിന്റെ പ്രതീകം.
വെള്ളി കലർന്ന ചാരനിറമുള്ളതും തിളക്കമുള്ളതുമായ ഈ ചതുർസം‌യോജക സംക്രമണ മൂലകം രാസപരമായി സിർകോണിയത്തോട് സാമ്യമുള്ളതാണ്.
സിർകോണിയം ധാതുക്കളിൽ ഇവ കാണപ്പെടുന്നു.
ശ്രദ്ധേയമായ സ്വഭാവസവിശേഷതകൾ ഹാഫ്നിയം ലോഹം
ഹാഫ്നിയം വെള്ളിനിറവും തിളക്കമുള്ള ഡക്ടൈലായ ഒരു ലോഹമാണ്.
നാശനത്തിനെതിരെ പ്രതിരോധമുള്ള ഈ മൂലകത്തിന്റെ രാസഗുണങ്ങൾ സിർകോണിയത്തിന്റേതിനോട് സാമ്യമുള്ളവയാണ്.
ഇതിന്റെ ഭൗതിക ഗുണങ്ങൾ സിർകോണിയം അപദ്രവ്യങ്ങൾ വ്യത്യാസപ്പെടുത്തുന്നു.
വേർതിരിച്ചെടുക്കാൻേറ്റവും പ്രയാസമേറിയ മൂലകങ്ങളിൽ ഉൾപ്പെടുന്നു ഇവരണ്ടും.
ഇവ തമ്മിൽ ഭൗതിക ഗുണങ്ങളിലുള്ള ശ്രദ്ധേയമായ വ്യത്യാസം ഇവയുടെ സാന്ദ്രതയാണ്.
സിർക്കോണിയത്തിന്റെ സാന്ദ്രത ഏകദേശം ഹാഫ്നിയത്തിന്റെ സാന്ദ്രതയുടെ പകുതിയാണ്.
എന്നാൽ രാസഗുണങ്ങളിൽ ഇവ വളരെ സാദൃശ്യം കാണിക്കുന്നു.
ന്യൂട്രോണുകളെ വലിച്ചെടുക്കുന്നതിനുള്ള കഴിവും മികച്ച യാന്ത്രിക ഗുണങ്ങളും നാശന പ്രതിരോധവുമുൾലതിനാൽ ഹാഫ്നിയത്തെ ആണവ റിയാക്ടറുകളിൽ നിയന്ത്രണ ദണ്ഡായി ഉപയോഗിക്കുന്നു.
മറ്റ് ഉപയോഗങ്ങൾ: വാതകം നിറക്കുന്ന തരം ഇൻ‌കാന്റിസെന്റ് വിളക്കുകളിൽ ഓക്സുജൻ, നൈട്രജൻ എന്നിവയെ നീക്കം ചെയ്യുന്നതിനായി ഉപയോഗിക്കുന്നു.
ഉരുക്കും മറ്റ് ലോഹങ്ങളും മുറിക്കുന്ന പ്രക്രീയയിൽ (പ്ലാസ്മ കട്ടിങ്) ഇലക്ട്രോദായി ഉപയോഗിക്കുന്നു.
ഇരുമ്പ് , ടൈറ്റാനിയം , നിയോബിയം , റ്റന്റാലിയം , എന്നിവയുടേയും മറ്റ് ലോഹങ്ങളുടേയും ലോഹസങ്കരങ്ങളിൽ .
ഭൂമിയുടെ ഉപരിപാളിയുടെ ഏകദേശം 0.00058% ഹാഫ്നിയമാണ്.
സാധാരണയായി സിർകൊണിയം സം‌യുക്തങ്ങളുമായി ചേർന്ന് കാണപ്പെടുന്ന ഈ ലോഹം പ്രകൃതിയിൽ സ്വതന്ത്ര്യ രൂപത്തിൽ കാണപ്പെടുന്നില്ല.
നീൽസ് ബോറിന്റെ ജന്മസ്ഥലമായ കോപ്പെൻ‌ഹേഗന്റെ ലാറ്റിൻ പേരായ ഹാഫ്നിയ എന്ന പദത്തിൽനിന്നാണ് ഹാഫ്നിയം എന്ന പേരിന്റെ ഉദ്ഭവം.
ഹാബിറ്റാറ്റ് 67 ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹാബിറ്റാറ്റ് 67
കാനഡയിലെ മോണ്ട്രിയലിൽ സ്ഥിതിചെയ്യുന്ന് ഒരു പാർപ്പിട സമുച്ചയമാണ് ഹാബിറ്റാറ്റ് 67 (ഇംഗ്ലീഷ്: Habitat 67 ).
ഇസ്രായേലി കനേഡിയൻ വാസ്തുശില്പിയായ മോശേ സഫ്ദിയാണ് ഈ കെട്ടിടം രൂപകല്പന ചെയ്തിരിക്കുന്നത്.
1967 ഏപ്രിൽ മുതൽ ഒക്ടോബർ വരെ മോണ്ട്രിയലിൽ വെച്ച് അരങ്ങേറിയ വേൾഡ് ഫെയർ 67-ന്റെ ഭാഗമായായിരുന്നു ഈ കെട്ടിടം നിർമ്മിച്ചത്.
ഇതിന്റെ അസാമാന്യമായ രൂപം കൊണ്ടുതന്നെ വളരെയതികം ശ്രദ്ധേയത ഹാബിറ്റാറ്റ് 67ന് കൈവന്നിട്ടുണ്ട്.
ഹാപ്ലോഫ്രാഗ്മ അഡെനോഫില്ലം ഇംഗ്ലീഷ് വിലാസം https://ml.wikipedia.org/wiki/Haplophragma_adenophyllum
കത്സഗൺ, മരോദ്ഫാലി, പെത്താൻ, കാരെൻ വുഡ് എന്നീ നാമങ്ങളിലറിയപ്പെടുന്ന ബിഗ്നോണിയേസീ സസ്യകുടുംബത്തിൽപ്പെട്ട ഒരു സപുഷ്പിസസ്യമാണ് ഹാപ്ലോഫ്രാഗ്മ അഡെനോഫില്ലം .
മ്യാൻമർ, ബംഗ്ലാദേശ് , ആൻഡമാൻ ദ്വീപുകളും ആസാമുൾപ്പെടെയുള്ള ഇന്ത്യ ഭൂപ്രദേശങ്ങളിലെയും തദ്ദേശവാസിയായ 15 മീറ്റർ വരെ ഉയരമുള്ള ഈ സസ്യം ഇലപൊഴിയും കാടുകളിൽ കാണപ്പെടുന്നു.
ഹാഫിസ് ഇംഗ്ലീഷ് വിലാസം https://ml.wikipedia.org/wiki/Hafez
ഹാഫിസ് എന്ന തൂലികാനാമത്തിൽ അറിയപ്പെടുന്ന ക്വാജ ഷംസുദ്ദീൻ മുഹമ്മദ് ഹാഫിസ്-എ ഷിറാസി ( പേർഷ്യൻ : خواجه شمس‌الدین محمد حافظ شیرازی ), (ജനനം 1315 - മരണം 1390) പേർഷ്യൻ ഭാഷയിലെ ഏറ്റവും അറിയപ്പെടുന്ന ലിറിക്കൽ കവിയാണ്.
"കവികളുടെ കവി" എന്നുപോലും അദ്ദേഹത്തെ വിശേഷിപ്പിക്കാറുണ്ട്. 'ദിവാൻ' എന്ന ഹാഫിസിന്റെ രചന മിക്കവാറും പേർഷ്യൻ ഭവനങ്ങളിൽ കാണാം.
ഇന്നും ജനങ്ങൾ അദ്ദേഹത്തിന്റെ കവിതകൾ മന:പാഠമാക്കുകയും അവയെ ലോകോക്തികളും പഴമൊഴികളും ആയി ഉപയോഗിക്കുകയും ചെയ്യുന്നു.
ഹാഫിസിന്റെ ജീവിതവും കവിതകളും ഏറെ വിശകലനത്തിനും നിരൂപണത്തിനും വ്യാഖ്യാനങ്ങൾക്കും വിധേയമായിട്ടുണ്ട്.
പതിനാലാം നൂറ്റാണ്ടിനുശേഷമുള്ള പേർഷ്യൻ കവിതയുടെ ഗതിയെ ഏറ്റവുമേറെ സ്വാധീനിച്ച കവി അദ്ദേഹമാണ്.
ഹാഫിസിന്റെ പേർഷ്യൻ ഗസലുകളിലെ മുഖ്യപ്രമേയങ്ങൾ , പ്രണയം, മദ്യം, ലഹരി തുടങ്ങിയവയുടെ ആഘോഷവും, തങ്ങളെത്തന്നെ ധാർമ്മികതയുടെ കാവൽക്കാരും, വിധികർത്താക്കളും, മാതൃകകളുമായി കരുതുന്നവരുടെ കാപട്യത്തിന്റെ തുറന്നുകാട്ടലുമാണ്.
ആധുനിക ഇറാനിലെ ഹാഫിസ് വായനകൾ ( പേർഷ്യൻ : فال حافظ ), പരമ്പരാഗതസംഗീതം, ദൃശ്യകലകൾ , ആലേഖനകല(Calligraphy) എന്നിവയിൽ ആ നാട്ടിലെ ജനങ്ങളുടെ ജീവിതത്തിൽ ഹാഫിസിന് ഇന്നുമുള്ള സ്വാധീനം പ്രകടമാവുന്നു.
ഇറാനിയൻ വാസ്തുവിദ്യയുടെ ഒരു നായകശില്പമായ അദ്ദേഹത്തിന്റെ സംസ്കാരസ്ഥാനം ഏറെ സന്ദർശകരെ ആകർഷിക്കുന്നു.
ഹാഫിസ് കവിതകളുടെ അനുകരണങ്ങളും പരിഭാഷകളും പ്രധാനപ്പെട്ട പല ഭാഷകളിലുമുണ്ട്.
ഇറാനിലെ ഷിറാസിലാണ് ഹാഫിസ് ജനിച്ചത്.
പേർഷ്യൻ സംസ്കാരത്തെ വളരെ സ്വാധീനിച്ചിട്ടുണ്ടെങ്കിലും ഇദ്ദേഹത്തിന്റെ ജീവിതത്തെപ്പറ്റി വളരെക്കുറച്ച് വിശദാംശങ്ങളേ വെളിപ്പെട്ടിട്ടുള്ളൂ.